Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 20. Zakona o tehničkoj kulturi (Narodne novine, broj 76/93, 11/94 i 38/09) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2024. godine donijelo je sljedeći

**IZVJEŠTAJ**

**o izvršenju** **Programa javnih potreba** **u tehničkoj kulturi Grada Ivanić-Grada**

**za 2023. godinu**

I.

Program javnih potreba u tehničkoj kulturi Grada Ivanić-Grada za 2023. godinu (Službeni glasnik Grada Ivanić-Grada, broj 09/22), donijelo je Gradsko vijeće Grada Ivanić-Grada na 14. sjednici održanoj dana 22. prosinca 2022. godine.

Programom javnih potreba u tehničkoj kulturi Grada Ivanić-Grada za 2023. godinu osigurani su uvjeti za zadovoljavanje potreba građana u područjima djelatnosti tehničke kulture te su utvrđeni programi odnosno aktivnosti, poslovi i djelatnosti od značaja za Grad Ivanić-Grad, koji su financirani iz Proračuna Grada Ivanić-Grada za 2023. godinu, a koje je provela Zajednica tehničke kulture Grada Ivanić-Grada i udruge tehničke kulture, članice Zajednice:

- redovne djelatnosti udruga tehničke kulture u Zajednici tehničke kulture Grada

Ivanić-Grada,

- djelatnost darovitih, osoba s invaliditetom i djece s teškoćama u razvoju,

- nagrade i priznanja za tehnička postignuća,

- izvannastavne tehničke aktivnosti djece, mladeži i studenata,

- organiziranje značajnih nacionalnih i međunarodnih priredbi,

- stručno osposobljavanje i usavršavanje građana.

Programom javnih potreba u tehničkoj kulturi Grada Ivanić-Grada za 2023. godinu u Proračunu Grada Ivanić-Grada za 2023. godinu osigurana su sredstva za financiranje programa Zajednice tehničke kulture Grada Ivanić-Grada i udruga tehničke kulture, članica Zajednice: Aeroklub Ivanić-Grad, Radio klub „Ivanić“, Društvo inženjera i tehničara Otok Ivanić i Oldtimer klub Ivanić-Grad, koje je Zajednica tehničke kulture Grada Ivanić-Grada prijavila na Javni poziv za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2023. godinu, a realizirana su kako slijedi:

|  |  |  |  |  |  |  |
| --- | --- | --- | --- | --- | --- | --- |
| POZICIJA | BROJ KONTA | VRSTA RASHODA / IZDATAKA | PLANIRANO (EUR) | REALIZIRANO (EUR) | RAZLIKA (EUR) | INDEKS |
| Program | C01 | PROMICANJE KULTURE | 71.500,00 | 67.355,96 | 4.144,04 | 94,20 |
| Program | 1202 | Ostale kulturne djelatnosti | 71.500,00 | 67.355,96 | 4.144,04 | 94,20 |
| Aktivnost | A120201 | Kulturne djelatnosti | 46.000,00 | 41.855,96 | 4.144,04 | 90,99 |
|  | 3 | Rashodi poslovanja | 46.000,00 | 41.855,96 | 4.144,04 | 90,99 |
|  | 38 | Ostali rashodi | 46.000,00 | 41.855,96 | 4.144,04 | 90,99 |
| **R0235** | **38119** | **Zajednica tehničke kulture** | **16.000,00** | **15.999,96** | **0,04** | **100,00** |

II.

Ovaj Izvještaj sastavni je dio Godišnjeg izvještaja o izvršenju Proračuna Grada Ivanić-Grada za 2023. godinu, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2024. Željko Pongrac, pravnik kriminalist